पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में भी तस्कर सक्रिय हैं। गांजा और शराब तस्करों से पुलिस ने दो किलो गांजा सहित 216 पाव देशी शराब जब्त किए। पुलिस ने दोनों प्रकरणों में एफआईआर दर्ज कर जांच में लिया है।
कोतवाली सीएसपी दीपक मिश्रा को सूचना मिली थी दमोह नाका जैन पेट्रोल पंप के पीछे खाली प्लॉट में लगे पीपल के पेड़ के नीचे तस्कर गांजा लेकर खड़ा है। इस पर पुलिस ने दबिश देकर मानक रद्दी की गली कोतवाली निवासी रामकिशन छिरा उर्फ रवि चौधरी को दबोच लिया। उसके पास से करीब दो किलो गांजा, 200 रुपए नकद जब्त किए। आरोपी के खिलाफ कोतवाली थाने में एनडीपीएस एक्ट का प्रकरण दर्ज कर जांच में लिया है।
मजदूरी पर बिकवा रहा था शराब
वहीं, अधारताल पुलिस ने बमबम किराना स्टोर के पास दबिश देकर अंशुल मिश्रा को दबोच लिया। उसके पास से दो बोरी जब्त किए। एक बोरी में 260 पाव देशी शराब और दूसरी बोरी में 8 बॉटल व 28 पाव अंग्रेजी शराब जब्त किए। उसने बताया कि कंचनपुर निवासी इमरत बघेल शराब बेचने के लिए दिया था। इस काम के लिए मजदूरी के रूप में उसे 300 रुपए देता है। पुलिस ने इमरत के घर दबिश दी, तो वह फरार मिला। पुलिस ने दोनों के खिलाफ धारा 34(2) आबकारी एक्ट और 109,188 भादवि के तहत कार्रवाई कर जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn